
REZUMATUL CURSULUI 


Deficienta mintala se caracterizeaza in planul vietii psihice printr-o serie de trasaturi generale 
specifice: vâscozitate genetică, heterocronie, rigiditate psihică, rigiditate a conduitei, deficienţe de 
comunicare, heterogenitate, heterodezvoltare intelectuală. 

Toate funcţiile şi procesele psihice sunt afectate, într-un fel sau altul, de existenţa handicapului 
mintal. Astfel, în plan senzorial-per-ceptiv se remarcă dificultăţi de analiză, ceea ce determină 
perceperea globală a obiectului sau a imaginii acestuia în detrimentul sesizării elementelor 
componente. In ceea ce priveşte planul reprezentării se constată imposibilitatea deficientului 
mintal de a structura un câmp de reprezentare pe bază de simboluri, fapt ce dovedeşte 
funcționalitatea slabă a structurii semiotice şi absenţa, aproape totală, a limbajului interior. 
Gândirea deficientului mintal cu gradul de debilitate este deficitară la nivelul proceselor 
superioare ale gândirii, putându-se evidenția anumite trăsături definitorii: gândire concretă, 
situativă, bazată pe clişee verbale, pe imitarea mecanică a acţiunilor şi a limbajului celor din jur, 
lacune majore în achiziţia conceptelor abstracte şi o slabă capacitate de discernământ, dezordini 
intelectuale etc. Imaginaţia la toate formele de nedezvoltare cognitivă este săracă, neproductiva, 
intensitatea ei fiind invers proporțională cu gradul de gravitate a handicapului, mergând până la 
absenţa ei. La toate formele de deficiență mintală apar frecvent tulburări ale imaginaţiei, sub forma 
minciunii şi a confabulatiei In ceea ce priveşte nivelul mnezic al deficitului mintal se poate afirma 
că, în majoritatea cazurilor (exceptând deficienţele severe, grave), acesta nu este modificat în mod 
evident. Memoria — în formele uşoare şi medii ale deficienței mintale — este considerată ca având 
funcţie compensatorie, suplinind insuficienta dezvoltare a proceselor cognitive superioare. Atenţia 
deficientului mintal diferă de cea a normalului nu atât sub aspectul performanţelor, cât prin 
modalitatea organizării. Limbajul deficien-tului mintal poartă amprenta caracteristicilor de 
concretism, rigiditate şi inerție specifice nivelului gândirii. Cele mai frecvente manifestări ale 
tulburărilor limbajului pe fondul deficienței mintale sunt cele de tipul dislaliei, disgrafiei şi 
dislexiei. Din punctul de vedere al afectivității, structurile specifice deficientului mintal sunt 
specifice psihopatologiei marginale, fiind uşor de depistat fenomene de emoti-vitate crescută, de 
puerilism şi infantilism afectiv, sentimente de inferioritate şi anxietate accentuate, caracterul 
exploziv şi haotic al reacţiilor in plan afectiv, controlul limitat al acestora. Diferențe sesizabile între 
normal şi deficientul mintal se observă şi dacă ne raportăm la planul motivational, la deficientul 
mintal predominând interesele şi scopurile apropiate, trebuintele momentane, capacitatea redusă de 
concentrare a atenţiei şi neputinta de a prevedea momentele mai importante ale activităţii făcându-l 
pe deficientul mintal (în speţă debilul mintal) să aibă dese insuccese. Aceste particularități ale 
activităţii psihice a deficientului mintal se corelează cu tulburările ce apar în sfera 
psihomotricitatii. Specifice pentru această deficiență sunt: timpul de reacţie scăzut, viteza 
diminuată a mişcărilor, imprecizia lor dublată de sincinezii, imitarea deficitară a mişcărilor cu 
reflectarea lor în oglindă care prelungesc timpul de formare a dexteri-tatilor manuale şi care au 
semnificaţie în deprinderile grafice. Putem spune aşadar că personalitatea deficientului mintal este 
un sistem decompensat (C. Păunescu, I. Musu, 1997). 

Etiologia handicapului mintal constă în aceste stări de defi-cien{a şi/sau incapacitate mintală, 
care determină scăderea randamentului intelectual şi adaptiv în cauză sub nivelul cerinţelor 
minime ale contextului social dat. O clasificare a cauzelor deficienței mintale mai aproape de 
realitate este realizată de C. Păunescu şi I. Muşu (1997), autorii desprinzând trei mari categorii 
(grupe) de factori cauzali ai handicapului mintal: factori biologici (ereditari, genetici), factori 
ecologici, factori psihosociali. 

Privind tipologia handicapului mintal, în funcție de QI (QI — coeficient de inteligenţă) 
există: intelect de limita sau liminar (la graniţa dintre normalitate şi handicap), debilitate mintală 
(handicap mintal uşor sau deficiență mintală moderată, de gradul I), handicap mintal sever 
(deficienta mintală de gradul al II-lea, sau imbecilitatea), handicap mintal profund (deficienta 
mintală de gradul al III-lea sau idiotia). Debilii mintal formează grupa de deficiență mintală uşoară, 
cu un coeficient de inteligenţă între 50-70/80, recuperabili pe plan şcolar, profesional, social, 
educabili, perfectibili, adaptabili pe planul instrucției, educaţiei şi exigen-ţelor societăţii. 
Imbecilitatea, stare mintală deficitară ireversibilă, constă în incapacitatea individului de a utiliza 
şi înțelege limbajul scris-citit (fără ca acest lucru să fie consecința unei tulburări vizuale, auditive 
sau motrice etc.) şi de a avea grijă de propria-i întreţinere. Coeficientul de inteligenţă asociat acestei 
forme de deficiență variază la diferiţi autori între 20-55/60, în timp ce vârsta mintală atinsă de un 
imbecil se situează în intervalul 3 — 7 ani. Idiofia se defineşte după criteriul capacităţii de 
autoprotectie, adică al capacităţii de a răspunde de propria securitate în viata de toate zilele, fiind 
încadrată în grupa deficienţelor mintale cu importante tulburări organo-vegetative, senzorio-motrice 
şi instinctive. Idiotul nu este decât o persoană cu deficit mintal, incapabil să vegheze asupra propriei 


sale sigurante in viata cotidiană. Dezvoltarea intelectuală a idiotului se opreşte la un nivel inferior 
celui de 3 ani, pe fondul unui QI situat sub 20. 

Există şi o forma de handicap mintal care acoperă zona de graniţă dintre normal şi patologic şi 
ea este reprezentată de handi-capul de intelect liminar, când vorbim despre un decalaj între vârsta 
mintală şi vârsta cronologică de 2 ani, 2 ani şi jumătate la 10 ani, decalaj care va creşte treptat până 
la 5 ani la 15 ani. Caracteristic pentru handicapul liminar este plafonarea intelectuală la vârsta de 
10-12 ani (nivelul clasei a V-a). 

Complexitatea sindromului de deficiență mintală caracterizat prin nedezvoltarea, oprirea sau 
perturbarea dezvoltării mintale, in special a funcțiilor cognitive, consecinţă a unor cauze 
endocongenitale sau apărute în cursul primei copilării, impune necesitatea stabilirii diagnosticului 
diferenţial sub multiple aspecte. Vorbim despre diagnostic diferenţial în cadrul sindromului de 
deficiență mintală (formele clinice ale sindromului de deficiență mintală sunt extrem de multiple, 
în funcţie de natura etiologică, de gravitatea deficienței, de modul de organizare a personalităţii), 
în raport cu fenomenologia psihopatologică etc. 

Recuperarea ca modalitate de intervenţie se referă la resta-bilirea, refacerea sau 
reconstituirea unei funcţii umane, plecându-se de la premisa că aceasta s-a pierdut. Noţiunea pare 
astfel inoperantă în cazul deficienţelor dobândite sau a celor în care este evident imposibilă 
handicapat, funcţiile psiho-fizice nealterate trebuind antrenate pentru a prelua activitatea funcţiilor 
afectate. Se urmăreşte astfel formarea unor abilităţi şi comportamente care să-i permită deficientului 
o integrare în viaţa profesională şi socială. Metodologia utilizată în acest scop poate fi preponderent 
psihologică, pedagogică sau medicală. Principalele forme de recupe-rare folosite în cazul 
handicapului mintal sunt realizate prin: învăţare, psihoterapie şi terapie ocupationala. Dintre 
formele psihoterapiei, adecvate handicapului mintal sunt psihoterapia sugestivă şi psihoterapia de 
relaxare, ţinându-se seama de gradul crescut de sugestibilitate, influentabilitate şi dependenţă ale 
handicapatului mintal. Rezultate foarte bune în recuperarea deficientului mintal oferă terapia 
ludică (ludoterapia) prin care se pot atinge toate obiectivele propuse în recuperare: dobândirea 
deprinderilor de viata cotidiană elementare, formarea abilităților de muncă (pentru anumite 
în vederea integrării lor în colectiv şi în societate. Recuperarea prin terapie ocupationala poate fi 
utilizată cu succes în toate formele de handicap mintal, sub diferite forme: ludoterapia, arterapia, 
dansterapia, ergoterapia. In toate aceste tipuri de terapii trebuie să se pună accent pe compensare, 
stimulându-se funcțiile senzoriale şi psihice normale, nealterate. Putem afirma că o intervenție de 
tip recuperativ în cazul unei deficienţe mintale a avut succes dacă persoana cu handicap mintal a 
căpătat un anumit nivel de autonomie personală, şi-a însuşit abilități motorii şi dexterități manuale, 
fiind capabilă să exercite o profesie, dacă şi-a format comportamente adecvate la situaţie, dacă 
poate comunica oral şi în scris, dacă are format simţul autocontrolului etc. 

Există o serie de sindroame clinice care se asociază cu diferite grade de deficiență mintală. 
Cele mai frecvent întâlnite dintre acestea sunt prezentate succint în tabelul de mai jos. 

Deficiența de vedere este o deficiență de tip senzorial şi constă în diminuarea în grade diferite 
(până la pierderea totală) a acuitatii vizuale. Handicap vizual înseamnă aşadar scăderea acuitatii 
vizuale la unul sau la ambii ochi (binocular), care are loc din perioada vieţii intrauterine până la 
moarte. Handicapul vizual apare aşadar din cauza insuficientei functionari (sau chiar a eliminării) a 
analizatorului vizual. 

Deficiența de vedere se poate clasifica în funcţie de mai multe criterii: gradul (gravitatea) 
defectului vizual (deficienta vizuală prezintă de la pierderea totală a capacităţii vizuale şi pana la 
ambliopie diferite grade, astfel încât între cecitatea absolută şi ambliopie mai există — după un 
termen introdus de Truc — şi o ,,cecitate relativă”; cecitatea — orbirea reprezintă aşadar un handicap 
major sau total de vedere, presupunând lipsa completă a văzului), momentul instalării defectului 
vizual (deosebim astfel defecte congenitale, defecte surve-nite — în copilăria timpurie, la vârsta 
anteşcolară, preşcolară, şcolară şi defecte tardive). Orbii congenital sunt complet lipsiţi de 
reprezentări vizuale, iar la orbii cu defect vizual survenit — ţinându-se cont de timpul care a trecut de 
la apariţia defectului până la vârsta actuală — se păstrează o serie de imagini vizuale care pot avea o 
influenţă însemnată asupra particularitatilor psihologice individuale. Există şi două tipuri speciale 
de cecitate: cecitatea isterică şi agnozia vizuală. In cazul cecitatii isterice, din punct de vedere 
fiziologic şi anatomic, analizatorul vizual nu prezintă nici o disfunctie, dar din punct de vedere 
psihic subiectul refuză inconştient să vadă (de exemplu un traumatism /şoc emoţional în care 
informaţia vizuală a jucat un rol major — subiectul şi-a văzut soția în flăcări în propria casă arzând, 
fără a o putea salva). Agnozia vizuală este fenomenul aflat la polul opus, din punct de vedere 
fiziologic şi anatomic analizatorul vizual fiind evident afectat, însă subiectul vrea /crede că vede 
Există şi criteriul etiologiei cecitatii şi ambliopiei, în funcţie de care deosebim atâtea categorii de 
deficienti vizual câte cauze pot provoca defecte vizuale. 

Cauzele cecitatii şi ale ambliopiei nu pot fi studiate separat, aceleaşi afecţiuni oculare putând 
provoca leziuni şi modificări de diferite grade ale analizatorului vizual. Nu se poate vorbi în general 
despre cauzele deficienţelor vizuale, în această privinţă existând dife-rente destul de pronunţate de la 
o epocă la alta, de la o regiune geografică a lumii la alta. In plus se poate discuta despre cauzele 
cecitatii şi ale ambliopiei şi în funcție de perioada de vârstă în care se manifestă cu preponderență 
(cauze ale cecitatii congenitale dobândite în copilărie, tardiv sau numai la bătrâneţe). Cele mai 
importante cauze sunt: afecțiunile analizatorului vizual, afecţiuni organice generale care pot determina 
deficienta vizuală, traumatismele oculare etc. 

Privind particularităţile deficientului vizual se constată o schim-bare a expresiei feţei, care se 
datorează lipsei funcției expresive a ochilor, o dezvoltare fizică întârziată (W. Dabe vorbind despre o 
rămânere în urmă în medie de 2 ani), atitudini deficiente globale (mai frecvente sunt: atitudini globale 
rigide, atitudini cifotice şi musculatura insuficient dezvoltată). 

Din cauza activităţii motrice reduse şi a deficienţelor în dezvoltarea somatică, apar şi tulburări 
la nivelul sistemelor circulator şi respirator, respirația fiind superficială, lipsită de amplitudine. Un 
aspect special al acestor particularităţi îl constituie manierismele, ticurile sau manifestările motrice 
negative. Literatura de specialitate descrie o serie de manierisme specifice deficientilor vizual, 
denumite de literatura anglo-saxonă: blindisme. O alta particularitate a psihomotricitatii 
nevăzătorului constă în faptul că schema corporală se realizează mai târziu şi mai greoi decât la 
copilul văzător. 

In recuperarea persoanelor cu ambliopie se acţionează în primul rând asupra ocrotirii vederii 
restante, prin limitarea activităţii vizuale şi evitarea condiţiilor de lucru care ar putea dăuna. 
Conservarea vederii presupune utilizarea ei în condiţii optime şi de aceea un obiectiv important in 
vizuale şi de a-i dezvolta capacitatea de a percepe activ şi sistematic. Recuperarea se 
individualizează în funcţie de caz pentru a stabili un echilibru raţional al mecanismelor 


compensatorii, făcând ca anumite mecanisme să devină dominante şi frânând acţiunea altora inutile 
sau dăunătoare. Recuperarea nu se poate desăvârşi numai prin exercitarea ei în procesul de 
învățământ, ci ea trebuie făcută permanent în funcție de gradul de handicap al fiecărui copil. Deci 
educaţia trebuie făcută individual. 

Particularităţi ale explorării vizuale în cazuri patologice (boli neurologice, boli psihice, 
deficienţe mintale). In multe cazuri de agnozii există tulburări de comportament oculomotor. 
Agnozia este incapacitatea individului de a recunoaşte obiecte uzuale, în pofida păstrării intacte a 
organelor de simţ şi a unei inteligente normale. A. R. Luria, L. A. Iarbus (anii '60) au arătat că in 
agnozia vizuală se întâlnesc tulburări ale oculomotricitatii, mişcările oculare voluntare fiind 
modificate fata de normal atunci când bolnavul încearcă să recunoască un obiect cu privirea. 
Mişcările oculare în acest caz sunt haotice, extrem de numeroase, neeconomice, cu multe zone de 
fixare a privirii care se suprapun. In alexia agnozica sau în agnozia de simultaneitate există 
tulburări ale oculomotricitatii, când deşi ele-mentele componente ale unui obiect perceput sunt 
recunoscute separat, în sine, ele nu pot fi grupate de către individ într-un tot, în imaginea unitară a 
obiectului respectiv. Un caz particular în care perturbarea oculomotrica intervine in prim plan este 
sindromul Balint — 1909 (paralizia psihică a privirii), caracterizat prin imposibilitatea bolnavului de 
a percepe stimulii vizuali periferici, reflexul de fixare a privirii fiind perturbat (bolnavul neputând 
să-şi desprindă privirea de la un obiect la care s-a fixat). Paraliziile cerebrale sunt însoţite frecvent 
de tulburări ale mersului, ale organizării oculomotricitatii. In domeniul psihiatriei s-a încercat 
relevarea particularitatilor explorării vizuale în cazul bolnavilor psihici. In urma unor cercetări (S. 
Tasiak, W. Thomas — 1970) s-a constatat că cei cu boli psihice evită să exploreze vizual fotografiile 
de oameni, îndeosebi faţa acestora, fiind mai interesaţi de explorarea vizuală a pozelor cu animale, 
cu obiecte etc. Sunt studii (R. Osaka, J. R. Davies) care arată că şi în cazul deficientilor mintal apar 
tulburări ale mişcărilor oculare, precizia şi eficacitatea mişcărilor de urmărire vizuală şi a mişcărilor 
sacadate exploratorii tind să crească o dată cu vârsta mintală a individului deficient şi nu cu vârsta 
sa cronologică. 

Handicapul de auz aparţine unei categorii mai ample de handicapuri — cele senzoriale (din care 
face parte şi deficienta de vedere) şi reprezintă diminuarea sau pierderea totală sau parțială a 
auzului. Atunci când handicapul de auz există de la naştere sau când apare de timpuriu (mica 
copilărie), dificultăţile în însuşirea limbajului de către copil sunt majore — vorbim despre fenomenul 
mufeniei care însoţeşte pierderea totală a auzului. In cazul în care degradarea auzului se produce dupa 
achiziția structurilor verbale şi nu se intervine în sens recuperator, se instalează un proces de involutie 
la nivelul întregii activități psihice. Putem spune că, în timp ce pierderea auzului înaintea vârstei de 2- 
3 ani are drept consecință mutitatea (copilul devenind surdomut), dispariția simțului auditiv la câțiva 
ani după însuşirea limbajului de către copil determină dificultăți în menţinerea nivelului atins, chiar 
regresii în plan verbal (din punct de vedere al vocabularului, al intensității vocii sau al exprimării 
gramaticale). 

După gradul (gravitatea) deficitului de auz identificam: hipoa-cuzia (diminuarea/degradarea 
auzului între 0-90 dB) şi surditatea sau cofoza (pierderea totală a auzului — peste 90 dB). 
Hipoacuzia poate avea, la rândul ei, grade diferite de gravitate: hipoacuzie uşoară (pierdere de auz 
de 0-30 dB ), hipoacuzie medie (între 30-60 dB ) şi hipoacuzie severă sau profundă ( între 60-90 
dB). Termenul „pierdere de auz” sau „hipoacuzie” nu implică surditate totală (cofoza). O persoană 
surdă (cofotică) este incapabilă de a procesa sau auzi sunete cu sau fără un aparat auditiv, în timp ce 
majoritatea hipoacuziilor sunt compensate cu mult succes folosind un aparat de auz. . 

Exista cauze ale deficientei de auz ereditare si cauze ale defi-cientei de auz dobandite. In 
prima categorie (a cauzelor deficienței de auz ereditare) includem posibilele anomalii cromozomiale 
transmise de la părinţi la copii, în timp ce în a doua categorie (cauze ale deficienței de auz 
dobândite) găsim trei tipuri de cauze: a. cauze prenatale — care intervin pe perioada sarcinii şi 
constau în maladii infecțioase ale gravidei, tulburări ale metabolismului, afecțiuni endocrine, 
hemoragii, ingerarea de substanţe toxice (de exemplu, alcool), incompatibilitatea factorului Rh 
(mama — fat), traumatisme fizice etc.; b. cauze perinatale (neonatale) — constând în leziuni 
anatomo-fiziologice în timpul naşterii, hemoragii, anoxie sau asfixie albastră etc.; c. cauze 
postnatale — de natură toxică sau traumatică (infecţii — otită, rujeolă, stări distrofice, accidente, 
lovituri la nivelul urechii, expuneri îndelungate la stimuli auditivi foarte puternici — exemplu, 
muzică ascultată tare la căşti etc.). Cele mai frecvente cauze al hipoacuziilor de transmisie se 
regăsesc în perioada copilăriei: dopul de cerumen, infecțiile urechii medii (otită medie), în timp ce 
cauzele hipoacuziei neurosenzoriale la copii sunt: congenita, trauma acustică, infecții de diferite 
tipuri (pojarul, oreionul, meningita sau tusea convulsivă). 


În diagnosticarea handicapului de auz se foloseşte o tehnică cu grad ridicat de precizie: 
audiometria, care poate fi folosită după vârsta de 3 ani. Ea constă în măsurarea acuitatii auditive 
separat pentru fiecare ureche în parte şi întocmirea audiogramei (grafic repre-zentând comparativ 
acuitatea auditivă a ambelor urechi). Pe baza studierii audiogramei se poate depista tipul deficienței 
de auz şi se va urmări compensarea acolo unde este cazul. In jurul vârstei de 3 ani se pot utiliza 
unele feste de auz, cum sunt testul lui Weber, testul lui Rinner şi testul lui Schwabach. Aceste teste 
sunt menite să diferen-tieze surditatile de percepţie de cele de transmisie şi ajută totodată, la 
depistarea unor forme de cofoză mixtă, folosind ca instrument de lucru diapazonul. 

Deficiența de auz afectează într-o măsură mai mare sau mai mică (în funcție de gradul 
pierderii auzului) toate palierele vieţii psihice a individului, atât din punct de vedere cantitativ, cât şi 
calitativ. Se ştie că prin ea însăşi disfunctia auditivă nu are efect determinant asupra dezvoltării 
psihice, totuşi ea duce la instalarea mutitafii care stopeaza dezvoltarea limbajului şi restrânge 
activitatea psihică de ansamblu. Unele forme ale handicapului de auz pot determina şi o întârziere 
intelectuală, cauzată de modificarea rapor-tului dintre gândire şi limbaj. O dată cu asigurarea 
condiţiilor de demutizare pentru surdomut şi de stimulare a comunicării verbale pentru 
hipoacuzici se pun bazele formării gândirii notional-verbale şi se facilitează dobândirea de 
experienţe, de cunoştinţe, de cultură, imprimând caracter informativ şi formativ activităţii cu 
handicapatii de auz. 

Pentru realizarea acestor deziderate, şcolii şi cadrelor didactice le revine sarcina de a folosi o 
metodologie specifică pentru formarea comunicării verbale şi crearea posibilităţilor de învăţare a 
limbajului. O asemenea metodologie vizează formarea comunicării verbale, care trebuie să 
pornească de la ideea că procesul de învăţare se va baza pe mimicogesticulatie, labiolectura şi, 
într-o oarecare măsură, pe dacti-leme. Dar la hipoacuzici şi la surdomutii in curs de demutizare, 
forma principală de învăţare trebuie să alterneze, în funcţie de structura clasei de elevi învăţarea 
intelectuală şi învăţarea efectivă. Obiectivele generale ale intervenţiei recuperatorii în 
deficienta de auz totală sunt: 

e realizarea demutizării; 

e conservarea şi dezvoltarea limbajului verbal la deficientii care au dobândit surditatea dupa 
ce au asimilat limbajul. 

Demutizarea presupune trecerea de la limbajul mimico-gesticular la cel verbal. Limbajul 
mimicogesticular presupune un ansamblu de gesturi prin care se codifică cuvinte, litere şi stări de 
spirit. Spre deosebire de copilul surd, a cărui recuperare se bazează aşadar pe demutizare, 
amplificarea sunetelor este cheia către comunicarea copilului cu hipoacuzie cu lumea 
înconjurătoare. Pentru a oferi stimularea auditivă de care are nevoie acesta este indicat ca 
protezarea auditivă să se realizeze imediat după punerea unui diagnostic timpuriu. Bineînţeles că 
un aparat auditiv nu va face ca pierderea de auz a hipoacuzicului să dispară, ci doar va amplifica 
sunetele prea slabe pentru a fi auzite de copil. 

Importanta limbajului mimico-gestual pentru comunicarea dintre surzi. Limbajul 
mimico-gestual trebuie tratat în legătură cu funcţia semiotică, cu geneza simbolului la copil, cu 
evoluţia limbajului intern sau cu problema psihologică a semnificației în general. Funcţia semiotica 
e ea însăşi o structură şi are o geneză proprie. Se consideră că funcția semiotică e alcătuită din cinci 
conduite semiotice ce apar oarecum spontan, la copilul normal în al doilea an de viata: imitatia 
amânată, jocul simbolic, imaginea grafică, imaginea mintală şi evo-carea verbală. La copilul 
handicapat de auz se constituie o a şasea conduită semiotică — limbajul mimico-gestual — care tinde 
să compen-seze conduita de evocare verbală. 

Trebuie subliniat că în cazul părinților surdovorbitori, cu demutizare avansată, mai ales a celor 
cu studii medii sau superioare, modalitatea de comunicare mimico-gestuală este extrem de redusă, ei 
comunicând cu copilul lor mai ales prin labiolectură. Dezvoltarea limbajului verbal al copiilor auzitori 
din cadrul familiilor de surdo-vorbitori urmează evoluţia normală a copiilor din familiile de auzitori. 
Copilul surd dezvoltă limbajul gestual în acelaşi mod şi în aceeaşi perioadă de timp în care copilul 
auzitor îşi dezvoltă limbajul verbal. Desigur, condiţia acestei dezvoltări este ca fiecare formă de 
limbaj să fie stimulată cu un stimulent adecvat. 

S-a constatat că acei copii surzi proveniţi din părinţi surzi, vin la şcoală cu un bagaj mai bogat 
de cunoştinţe decât cel al copiilor surzi din familiile de auzitori care n-au folosit limbajul gestual în 
comu-nicarea cu ei. Acest limbaj, folosit efectiv în comunicare, le-a permis copiilor surzi să 
cunoască mediul înconjurător şi în acelaşi timp să exprime dorinţe, gânduri, opinii. Mai târziu, 
achiziţiile mimico-gestuale contribuie la fertilizarea învăţării limbajului oral. Fiind familiarizați cu 
deficienta lor, aceşti surzi îl acceptă de timpuriu şi au mai puţine probleme de adaptare psihologică 
şi socială. 


Este stiut faptul ca limbajul verbal se dezvolta cu multa dificultate la elevii surzi pentru a 
deveni un instrument eficient de comunicare şi de cunoaştere. Pentru a se realiza acest deziderat e 
absolut necesar ca elevii surzi să-şi formeze reprezentări interne consistente şi bine consolidate cu 
care să opereze pe plan interior. Or, acest nivel al reprezentărilor interne nu se poate realiza, de 
obicei, la majoritatea elevilor surzi din cauza mai multor factori: motivaţia scăzută pentru vorbirea 
orală, utilizarea tot mai rară a vorbirii articu-late după ce elevii surzi intră în viaţa productivă şi 
folosirea preponderentă a limbajului mimico-gestual pentru satisfacerea nece-sitatilor de 
comunicare în cadrul vieţii sociale. 

S-a observat o insuficienţă a limbajului gestual în comparaţie cu cel verbal. Limbajul verbal 
are un grad înalt de conventionalitate fata de conţinutul realității pe care o denumeşte; gestul însă 
este strâns legat de concret. Comunicarea prin gesturi este fata în fata percepându-se vizual gestul şi 
toate mişcările mimice şi expresive. Gesticulatia are o mai mare libertate de expresie, este mai 
puţin limitată de organizarea gramaticală puternic structurată. Acelaşi volum de informaţie poate fi 
transportat în aproximativ acelaşi volum de timp convenţional, cu ambele forme de limbaj. Totuşi, 
execuţia gesturilor necesită mai mult timp în medie decât în cazul emiterii verbale a cuvintelor. In 
precizarea naturii raportului dintre gesturi şi cuvinte un rol mare îl joacă contextul în care se petrec 
evenimentele. In ansamblu, limbajul gestual dă impresia unei limbi abreviate mai extinsă sub unele 
aspecte (bogăţie de idei comunicate printr-un gest) şi mai redusă în altele, în raport cu limba sonoră, 
el constituind baza de pornire pentru recuperarea deficientului de auz. 

Deficienţele fizice sunt definite ca abateri de la normalitate, in forma şi funcțiile fizice ale 
organismului, care tulbură creşterea normală şi dezvoltarea armonioasă a corpului, modifică 
aspectul exterior, reduc aptitudinile si puterea de adaptare la efortul fizic şi diminuează 
capacitatea de muncă productivă a individului. Defi-cientele fizice se constituie deci ca invaliditati 
corporale care slăbesc puterea şi mobilitatea organismului prin modificări patologice exterioare sau 
interioare, localizate la nivelul întregului corp sau numai la nivelul unor segmente ale sale. 
Categoria respectivă de handicap cuprinde atât infirmii motorii sau locomotori (de motri-citate), 
cât şi pe cei care suferă de unele boli permanente — cronice (boli respiratorii, cardiopatiile, 
diabetul etc.) ce influenţează negativ capacitatea fizică a individului. In această categorie pot fi 
încadrate şi persoanele cu afecţiuni senzoriale (surzii şi orbii), ţinând cont de particularitatile lor 
specifice deosebite. 

Cauzele deficienţelor fizice şi psihomotorii se prezintă sub o mare varietate şi pot să afecteze 
în grade diferite organismul. Pot fi sistematizate după diferite criterii în mai multe categorii. 
Astfel, după un prim criteriu, al originii, cauzele pot fi împărţite în interne şi externe. Cauzele 
interne sunt determinate de procesele de creştere şi de dezvoltare, de natura funcțiilor somatice, 
organice şi psihice, iar cauzele externe sunt raportate la condiţiile de mediu, de viata şi de educaţie 
ale individului. In funcţie de caracterul direct / indirect există cauze cu acţiune directă, care 
interesează elementele proprii ale deficienței şi cauze indirecte care produc o afecţiune sau o 
deficiență morfologică sau funcţională. Frecvent se utilizează şi criteriul de împărţire a cauzelor în 
predispozante  (favorizante) şi determinante  (declanşatoare). Cauzele  favorizante sau 
predispozante (care pot cauza deficienţe fizice) sunt în legătură cu ereditatea, cu influenţele nocive 
pe care le suferă organismul fătului în viaţa intrauterină etc. Factorii determinanti (declansatori) 
sunt cei care prin apariţia şi acţiunea lor determină dezvoltarea deficienţelor fizice şi psiho-motorii. 
Ei pot acţiona în perioada intrauterină, în timpul travaliului sau în perioada copilăriei. 

Deficientele fizice sunt grupate, alături de deficienţele senzo-riale, în categoria deficienţelor 
somatice sau biologice după mai multe criterii: prognosticul (evoluţia) deficienței fizice 
(deficienţe neevolutive — statice, fixate definitiv, foarte greu de corectat — şi deficienţe evolutive — 
care progresează sau regresează, putând fi corectate, într-o proporție mai mare sau mai mică, mai 
uşor sau mai greu), gravitatea (deficienţe fizice uşoare, care se pot corecta destul de uşor şi total - 
exemplu: deficienta cifotică, gâtul înclinat lateral sau înainte etc., deficienţe de grad mediu în care 
sunt înglobate defectele morfologice şi funcţionale staţionare sau cu evoluţie lentă, care se 
corectează partial sau rămân nemodificate — exemplu: cifoze, lordoze, deformatii ale abdomenului, 
toracelui etc. şi deficienţe accentuate care constau în modificări patologice ajunse într-un stadiu 
avansat de evoluţie — exemplu malformaţiile aparatului locomotor), localizarea şi efectele 
deficienței (deficiențe morfologice şi deficienţe funcţionale. Ambele categorii mari de deficienţe 
pot fi subîmpărţite în funcție de întinderea şi de profunzimea deficienței în: deficienţe globale 
(generale sau de ansamblu) şi deficienţe parţiale (regionale, segmen-tare sau locale). 

E. Verza clasifică deficiențele morfologice globale în: deficiențe de creştere, de nutriție, de 
atitudine, deficienţe ale tegumentelor, ale musculaturii, oaselor sau articulaţiilor. A doua categorie de 
deficienţe fizice morfologice sunt deficienţele morfologice parțiale în care sunt incluse: deficiențe ale 
capului, ale feţei, deficienţe ale gâtului, trunchiului / toracelui, ale abdomenului etc. A doua mare clasă 
de deficienţe fizice este reprezentată de deficienţele funcționale în care includem: deficiențe ale 


aparatului neuromuscular (diferitele forme şi grade de paralizii, tulburările de mers, de echilibru, de 
ritm, de coordonare a mişcărilor) si deficiențe ale marilor aparate şi funcțiuni ale organismului 
(exemplu ale aparatului respirator). 

Privind recuperarea deficienţelor fizice, trebuie avut în vedere faptul că înainte de a corecta / 
trata o deficiență fizică este bine să prevenim apariţia ei prin măsuri de îngrijire primară şi secundară 
(exemplu vaccinări — împotriva bolilor transmisibile, asanarea solului, aprovizionarea cu apă, 
examene medicale periodice ale gravidei şi copilului, supravegherea regimului nutritional etc.), la care 
se adaugă şi cele cu caracter terțiar care împiedică transformarea unei incapacitati în handicap (incluse 
în programele de readaptare a copilului / adultului cu deficiență). Atunci când există deja o deficiență 
motorie (fizică) demersul corector debutează prin evaluarea potenţialului psihomotor al copilului, 
pentru ca ulterior importantă să fie educaţia copilului deficient fizic, implicit şi educația familiei lui. 
Pe lângă terapia de tip psihologic (realizată individual sau în grup — cu grup suportiv), în recuperarea 
deficientilor fizic se apelează cu precădere la corectarea deficienței (acolo unde se poate) prin exerciții 
de gimnastică, fizioterapie, prin kinetoterapie, reflexoterapie, acu-punctură etc. In cadrul aspectelor 
de consiliere psihologică trebuie să abordăm şi problema impactului psihologic al deficienței fizice 
asupra copilului. Acest impact este diferit, în funcţie de grupa de vârstă şi de tipul handicapului. 
Importante sunt şi reacţiile copilului la boală şi mai ales la durere. Recuperarea fizică — exerciţiul 
fizic — folosită în scop profilactic, dar mai ales corectiv, influenţează nu numai forma şi structura 
ţesuturilor corpului omenesc, ci echilibrează concomitent funcțiile fiecărui organ, realizând o stare de 
sinergie şi de solidaritate funcțională. Aşadar, în funcție de tipul de deficiență fizică sau psihomotorie, 
de vârsta persoanei respective, de potenţialul ei fizic şi psihic se va proceda la o modalitate sau alta de 
intervenţie de tip recuperator. 

Sindromul hiperkinetic (hiperactiv) 

Simptomele acestui sindrom (exasperante şi sâcâitoare) sunt produsul unui proces inflamator 
la nivelul creierului copilului (encefalită). Copilul hiperkinetic, agitat, violent se situează la polul 
opus copilului paralitic, intepenit, izolat, apatic. Vorbirea hiper-kineticului poate fi normală, clara, 
neinhibată sau poate fi limitată sau complet absentă. In mod obişnuit, mişcările ample ale corpului 
sunt bine dezvoltate, dar se observă o lipsă de coordonare a celor care necesită precizie. Stările 
convulsive de tip „petit mal” sau crizele de tip epileptiform nu sunt ceva neobişnuit la acest copil. O 
altă caracteristică prezentă este legănatul, fie el lateral, frontal, în picioare sau aşezat, cu aplecare 
până la pământ sau stând în genunchi şi pe coate şi izbindu-şi fruntea de saltea sau de podea. 
Adesea este prezent un alt simptom ciudat: accelerarea ritmului respirator. Somnul poate fi şi el 
tulburat, aşa cum pot apărea şi probleme de alimentaţie, zbucium fără rost, obiceiuri bizare, capricii 
alimentare. Hiperkineticul se distinge de asemenea printr-o lipsă de concentrare a atenţiei, el putând 
fi uşor de distras de la o activitate sau preocupare. Masturbarea se poate prelungi excesiv în tinereţe, 
iar stimularea senzorială, îmbrăcând variate forme, ia proporţii care depăşesc normalul, apropindu- 
se de obsesie. Deşi facultăţile intelectuale ale copilului hiperkinetic nu sunt grav afectate, se poate 
remarca totuşi un anumit grad de deteriorare cognitivă. 

Cum lucrăm cu un copil cu asemenea trăsături? La baza edu-catiei lui trebuie să stea ideea ca 
scopul ajutării altor persoane (fiind motivat de asemenea acţiuni). Este necesar să întărim la acest 
copil detaşarea şi prudenta, să nu-l expunem la foarte multi stimuli, mai ales noi (aşadar, metodele 
edu-cative moderne, bazate pe stimulare intensă, constantă, se dovedesc dezastruoase pentru 
hiperkinetic). El are nevoie de un mediu armo-nios, care să-i ofere stabilitate, situaţii bine definite. 
Esenţiale sunt dragostea şi grija părintească, care trebuie menținute chiar şi atunci când situaţia 
impune îndepărtarea temporară a copilului. Un exercițiu util şi eficient în lucrul cu copilul 
hiperkinetic este cel al perceperii formelor „în oglindă” (exemplu: copilul trebuie să meargă pe un 
traseu — linie — un număr de paşi într-o direcție şi apoi trebuie să refacă forma traseului ca în 
oglindă în direcția opusă) sau al vorbirii „în oglindă” (cuvinte/propozitii pronunţate în ordine 
firească, apoi inversate). 

Tulburările de comportament sau modificările de compor-tament sunt forme de dezechilibru 
psihic, ce implică tulburări în sfera emotional-volitiva, ca urmare a unei leziuni cerebrale pre-sau 
post-natale, a unor structuri psihice morbide de natură sociogenă (I. Străchinaru, 1994). Aceste 
devieri de conduită sunt aşadar nu doar abateri de la normele stării de sănătate, ci şi de la normele 
morale, cu daune resimtite în raporturile sociale normale. 

Putem afirma că adolescentul / tânărul cu tulburări de compor-tament îşi dezvoltă anumite 
trăsături de personalitate specifice, diferite de cele ale individului cu un comportament normal: 
modificări la nivelul structurilor morale, modificări la nivelul relaţiilor afective, scăderea pragului de 
toleranță la frustratie, egocentrism ridicat, perturbarea sentimentelor de culpabilitate, puternice 
sentimente de devalorizare, de injustiție, existenţa contrarietatilor Eu-lui, slabă consistenţă si 


echilibru intern, alterarea relationarii cu persoanele iubite, tulburări de cunoas-tere, perturbarile de 
aparare, deformarea conceptului de libertate, denigrarea sentimentelor umanitare. Imaginea de sine a 
tinerilor cu tulburări comportamentale este inadecvată şi săracă în privinţa structurării conţinutului ei, 
acest mare şi grav deficit de maturizare socială generând la nivelul psihicului disfuncţii şi chiar 
diverse forme de dispersie. 

Nu există în literatura ştiinţifică suficient de multe date calculate pe întreaga populaţiei 
infantilă a ţării pe sexe, vârste şi mediu social, pentru a putea afirma care este in România frecvenţa 
acestor tulburări de comportament. Totuşi s-au făcut studii pe adolescenți şi copii (vezi I. 
Străchinaru sau R. Răşcanu) care au arătat că pe sexe, distribuţia tulburărilor de comportament se 
exprimă în favoarea băieţilor fata de fete (unele studii arată un procent de 2 ori mai mari la băieţi, in 
timp ce altele indică preponderența 9/1), in timp ce, pe vârste, curba frecvenţei cazurilor este mai 
accentuată între 7-15 ani. Ca răspândire teritorială, diferenta dintre mediul urban şi cel rural este cu 
mult în favoarea primului (de 4 ori mai mare fiind procentul de copii / adolescenţi cu tulburări de 
comportament la oraş), poate şi pentru că, la sate, spre deosebire de mediul urban, supravegherea 
copiilor de către părinţi este mai strictă, continuă, aceştia din urmă antrenându-şi copiii în munci 
productive, dându-le astfel ocupaţii precise de la o vârstă fragedă. 

Cauzele incriminatorii pentru apariția tulburărilor de comportament sunt extrem de numeroase, de 
variate şi de complexe. Ele pot fi grupate în mai multe categorii mari: boli organice (epilepsia, 
traumatismele cranio-cerebrale şi oligofreniile), boli psihice ale minorilor (schizofrenia, psihoza 
maniaco-depresivă şi aspectele reactive ale nevrozei), cauze genetice (anumite aberaţii cromozomiale 
transmise de la părinți la copii), particularități ale mediului înconjurător (exemplu neînțelegerile 
intrafa-miliale, disocierea grupului familial prin boli cronice grave, absenţa unuia dintre părinți, 
divorțul etc.), particularităţi de personalitate (o structură de personalitate dezechilibrata, imatură, uşor 
sugestionabilă şi influentabila, cu o imagine de sine neformată încă sau deformată în sensul 
subestimării de sine, cu o slăbiciune / înclinaţie spre ascensiune, realizare rapidă, cu minim de efort şi 
spre atitudini şi comportamente şocante, ieşite din comun, spectaculoase în sine). 

Tabloul acestor tulburări comportamentale cuprinde succint: minciuna, instabilitatea, 
irascibilitatea, impulsivitatea, furtul, fuga si vagabondajul, eşecul scolar, incendierile voluntare, 
alcoolismul şi dependenţa de drog, devierile sexuale, omuciderea, autopunifia (autopedepsirea), 
Suicidul şi tentativa de suicid. 

Inainte de a interveni pentru a corecta o tulburare de compor-tament se va urmări prevenirea 
instalării ei. Profilaxia, alături de mijloacele medicale, implică o serie de aspecte de intervenţie la 
influențare a familiei lui, a problemelor general educative ca şi a celor psiho-pedagogice. O primă 
măsură este aceea a sfatului genetic acordat persoanelor predispuse sau care prezintă trăsături de 
personalitate evident anormale şi care trăiesc într-un mediu familial deficitar în ideea de a nu avea 
copii, fapt care, practic, se realizează cu foarte mari dificultăţi. Tratamentul medicamentos este 
prescris de medic în funcție de natura nosologică şi clinică a tulburărilor de comportament, de 
stadiul evolutiv şi de vârsta pacienţilor. Unele trăsături psihopatice şi în special reacţiile de tip 
excitabil, pot fi influențate de medicatia psihotropă, în afara acţiunii lor propriu-zise, psihotropele 
sporind întotdeauna permeabilitatea psihică şi oferind o mai bună inducție abordărilor 
psihoterapeutice şi o mai mare deschidere spre mijloacele psihosocioterapeutice. In funcție de 
simptome se pot utiliza şi alte medicamente ca neurolepticele, sedativele sau tranchilizantele. 
Tratamentul psihotrop efectuat în clinicile de psihiatrie este rezervat mai ales unor faze acute de 
decompensare comportamentală. Datorită randamentului activităţii prin efectele secundare pe care 
le produce acest tratament, se impune totodată luarea altor măsuri de ordin psihosocioterapeutic. In 
cazul majorităţii tulburărilor de comportament se utilizează terapia de tip psihologic, cu atât mai 
eficientă cu cât este aplicată mai de timpuriu copilului sau adolescentului cu probleme. 

Prin tulburare de limbaj înţelegem toate abaterile de la limbajul normal, standardizat, de la 
manifestările verbale tipizate, unanim acceptate în limba uzuală, atât sub aspectul reproducerii cât şi 
al perceperii, începând de la dereglarea componentelor cuvântului şi până la imposibilitatea totală 
de comunicare orală sau scrisă (M. Guţu, 1975). Tulburările de limbaj se diferențiază de 
particularitatile vorbirii individuale; acestea din urmă reprezintă variaţii în limitele normalului ale 
limbajului. Handicapurile de limbaj apar prin acţiunea unor procese complexe în perioada 
intrauterină a dezvoltării fătului, în timpul naşterii sau după naştere. 

Există cauze ale tulburărilor de limbaj care pot acționa în timpul sarcinii (exemplu diferitele 
intoxicații şi infecţii, sarcină toxică, cu vărsături şi leşinuri dese, bolile infecțioase ale gravidei etc.), 
în timpul naşterii (naşterile grele şi prelungite, care duc la leziuni ale sistemului nervos central, 
asfixierile, ce pot determina hemoragii la nivelul scoar-tei cerebrale, hemoragiile prelungite din 


timpul sarcinii etc.), cauze care acționează după naştere (post-natale) (organice, funcționale, 
psiho-neurologice, psiho-sociale, alte cauze). 

O clasificare a tulburărilor de limbaj este cea elaborată de E. Verza (1982), clasificare care 

ține seama de mai multe criterii în acelaşi timp: anatomo-fiziologic, lingvistic, etiologic, simpto- 
matologic şi psihologic, potrivit căreia există: tulburări ale pronuntiei (dislalie, rinolalie, dizartrie), 
tulburări de ritm şi fluenţă a vorbirii (bâlbâiala, logonevroza, tahilalia, bradilalia, aftongia, tulburări 
pe bază de coree), tulburări de voce (afonia, disfonia, fonastenia), tulburări ale limbajului citit — 
scris (tulburări totale — agrafia şi alexia şi tulburări parțiale — disgrafia şi dislexia), tulburări 
polimorte de limbaj (afazia, alalia), tulburări de dezvoltare a limbajului (mutismul psihogen şi 
retardul sau întârzierea în dezvoltarea generală a vorbirii) şi tulburari ale limbajului bazate pe 
disfuncţii psihice (dislogii, ecolalii, jargonofazii, bradifazii). Orice abatere de la normele presta- 
bilite ale bazei de articulare, se situează în domeniul tulburărilor de pronunție, dintre care dislalia 
(„„pelticia” în popor) este cea mai frecventă şi reprezintă 90% din totalul tulburărilor de limbaj. 
Rinolalia (în popor numită „fonfăială ”, adică vorbire pe nas) este o formă a dislaliei, de aceea se 
mai numeşte şi dislalie „organică”, constând în pronunţarea nazonată a sunetelor. Dizartria se 
manifestă printr-o vorbire confuză, disritmică, disfonică, cu o pronunţată rezo-nanţă nazală în care 
monotonia vorbirii se îmbină cu pronunţarea neclară. C. Stănică şi E. Vrăşmaş definesc bâlbâiala 
ca fiind o tulburare a vorbirii ce se manifestă prin „dezordini intermitente ale pronuntiei, repetări 
convulsive şi blocaje ale unor foneme, omisiuni precipitate, urmate de dificulăţi în articularea unor 
cuvinte”. De fapt bâlbâiala este o tulburare de ritm a vorbirii şi constă în repetarea unor silabe la 
începutul şi mijlocul cuvântului, cu pauze între acestea, sau apariția spasmelor la nivelul aparatului 
fonoarticulator, care împiedică desfăşurarea vorbirii ritmice şi cursive. Logonevroza este o alta 
tulburare de ritm şi fluenta a vorbirii şi presupune, pe lângă o repetare a sunetelor, silabelor şi 
cuvintelor, de batere a tactului pe loc, o modificare a atitudinii faţă de vorbire, de mediul 
înconjurător şi o prezenţă a spasmelor, încordării, a unei preocupări exagerate fata de propria 
vorbire. Caracteristică acestei tulburări este Jogofobia (teama crescută de a vorbi, mai ales în public 
sau în condiții de stres emoţional). Tahilalia este caracterizată printr-o vorbire exagerat de rapidă şi 
care apare frecvent la persoane cu instabilitate nervoasă, cu hiperexcitabilitate, în timp ce bradilalia 
se manifestă printr-o vorbire rară, lentă, încetinită, cu exagerări maxime a acestor caracteristici în 
oligofrenie. Aftongia ia naştere atunci când, în muşchii limbii, se produce un spasm tonic, de lungă 
durată, iar tulburările coreice sunt determinate de ticuri nervoase sau coreice ale muschilor 
fonoarti-culatori, mimicii, care se manifestă concomitent cu producerea vorbirii. Tulburările vocii 
sunt distorsiuni ale spectrului sonor ce se referă la: intensitatea, înălțimea, timbrul şi rezonanța 
sunetelor. 
(C. Stănică, E. Vrăsmăs, 1997), cele mai frecvente fiind: vocea de cap, vocea oscilantă, vocea 
gravă, vocea răguşită, afonia, fonastenia etc. Tulburările de limbaj scris — citit sunt incapacitati 
paradoxale totale în învăţarea şi formarea deprinderilor de scris-citit, cunoscute sub denumirea de 
alexie-agrafie, sau incapacitati parţiale denumite dislexie-disgrafie ce apar ca urmare a existenţei 
unor factori psiho-pedagogici necorespunzători sau neadecvati la structura psihică a individului, a 
insuficienţelor în dezvoltarea psihică si a personalităţii, a modificărilor morfo-functionale de la 
nivelul sistemului nervos central, a deficienţelor spatio-temporale şi psihomotricităţii, a nedez- 
voltării vorbirii care se manifestă prin apariția de confuzii frecvente intre grafemele şi literele 
asemănătoare, inversiuni, adăugiri, substituiri de cuvinte, sintagme, deformări de litere, 
neintelegerea completă a celor citite sau scrise etc. (E. Verza, 1983, p.58). Tulbu-rările de scris- 
citit se pot clasifica în: parțiale (disgrafia, dyslexia) şi totale (agrafia şi alexia). Tulburările de 
dezvoltare a limbajului sunt de două tipuri: mutismul electiv, psihogen sau voluntar şi întârzierile 
în apariţia şi dezvoltarea limbajului. Tulburări de limbaj cu substrat neurologic sunt de două 
tipuri: alalia şi afazia, prima presu-punând imposibilitatea de a vorbi din naştere, cu toate că nu 
există dificultăți de ordin senzorial sau de intelect mari care să împiedice însuşirea limbajului de 
către copil, iar cea de-a doua reprezentând incapacitatea de a vorbi la o persoană care înainte 
avea comporta-ment verbal normal. 

In corectarea acestor deficienţe de limbaj se utilizează două categorii de metode: unele de 
ordin general (gimnastica şi miogim-nastica corpului şi a organelor care participă la realizarea 
pronuntiei, educarea respirației şi a echilibrului dintre inspir şi expir, educarea auzului fonematic şi 
educarea personalității logopatului — persoanei cu tulburare de limbaj), iar alte metode sunt 
specifice fiecărei categorii de handicap de limbaj în parte. 

Polihandicapul reprezintă o asociere de două sau mai multe handicapuri la una şi aceeaşi 
persoană, cele două deficienţe fiind, de regulă, consecutive una celeilalte. Cele mai importante şi 
grave în acelaşi timp polihandicapuri sunt autismul şi surdocecitatea. 


Autismul (,,autos” — gr. înseamnă „sine însuşi”) reprezintă o închidere în sine a persoanei 
ducând la o desprindere a acesteia de realitate şi la o intensificare a vieţii sale imaginative. Putând 
apărea foarte de timpuriu (înaintea vârstei de 2 1⁄2 ani) şi fiind mai frecvent la băieţi decât la fete (de 
2 până la 4 ori mai mult) acest polihandicap presupune o serie de caracteristici specifice: existenţa 
unor dificultăți de limbaj şi de comunicare, a unor discontinuități în dezvoltare şi învăţare, a unor 
deficienţe perceptuale şi relationale, a unor tulburări actionale şi comportamentale, precum şi 
disfunctionalitati ale proce-selor, însuşirilor şi funcţiilor psihice. Copilul autist se caracterizează 
prin lipsa nevoii de comunicare, limbajul acestuia având un accentuat caracter solilocvic şi o 
structură gramaticală imatură. Sunt prezente frecvent ecolalia întârziată, verbalizările şi inversarea 
pronumelor („tu” în loc de „eu”), existând o discrepanta între posedarea vocabularului şi abilitatea 
de a-l folosi ca mijloc de comunicare socială. Specifice acestui polihandicap sunt dificultăţile 
perceptuale (exemplu: lipsa reacţiilor la stimuli foarte puternici, atracţia pentru obiecte / stimuli 
nerelevanti pentru un copil normal), dezvoltarea paradoxală pe diferite paliere (exemplu: învaţă 
uşor să facă înmulţiri, dar nu poate să numere până la 10), tulburările actionale şi comportamentale 
(stereotipii — gestuale sau sub forma activităţilor repetitive — comportamente de automutilare şi de 
autostimulare — tactilă, kinestezică, auditivă, vizuală). La autist, întreaga activitate psihică 
presupune disfunctionalitati, acestea manifestându-se la nivel afectiv-motivational (lipsă de interes 
pentru contact social sau pentru trairile celor din jur, imaturitate afectiva), cognitiv (anomalii in 
dezvoltarea aptitudinilor cognitive) etc. 

Etiologia autismului a stârnit serioase controverse între partizanii organogenezei şi cei ai 
psihogenezei, în fapt geneza acestui polihandicap fiind multifactoriala. Teoriile psihogene (B. 
Bettlheim, M. Mahler, Tustin etc.) susțin interpretarea autismului ca retragere a subiectului fata de 
tot ceea ce a fost perceput rece, ostil şi pedepsitor în mediul înconjurător, cauza fiind reprezentată 
de carentele educa-tionale şi afective ale copilului. Cercetările recente arată totuşi că nu se poate 
stabili o legătură absolută între autismul infantil şi comportamentul părinților. Teoriile organogenetice 
(A. Van Krevelen, L. Bender, Rimland etc.) analizează autismul ca rezultat al unor disfuncţii de 
natură biochimică sau de dezvoltare insuficientă a creierului. Potrivit acestor abordări, autis-mul 
apare ca rezultat al unui defect înnăscut sau precoce achiziţionat în echipamentul biologic al 
copilului. Teoriile comportamentale (Fester, J. K. Wing etc.) iau drept origine a sindromului autist 
exteriorul, mediul, polihandicapul luând naştere dintr-un şir de comportamente învăţate, pe fondul 
unor recompensări şi pedepse aplicate repetitiv copilului de către adult. 

Pentru tratarea autismului trebuie cunoscută evoluţia lui, prognosticul, precum şi factorii 
care-l influenţează (QI — coeficientul de inteligenţă al copilului, etiologia polihandicapului, vârsta 
copilului, depistarea precoce a semnelor specifice acestei polideficiente etc.). In abordarea 
recuperatorie a cazurilor de autism există mai multe modalități de intervenţie: abordarea 
psihomedicală (tratamentul fiind axat pe diminuarea anxietatii şi a agitatiei copilului autist şi bazat 
pe folosirea chimioterapiei, a electroşocurilor — de către unii psihiatri — tehnică puternic combătută 
astăzi, a „masajului sugarului”, cu origine în masajul indian), abordarea psihologică a autismului 
(cu variantele ei: psihodinamică — presupunând îndepărtarea copilului de acasă şi plasarea lui într- 
un alt mediu, unde va întâlni un consultant — „mama” intelegator şi de încredere, deschis la nevoile 
copilului, metoda comportamentală, aplicată atât copiilor autişti — sistem întărire — stingere — 
pedepsire, cât şi părinților lor — aceştia învățând să fie terapeuti pentru proprii copii şi metoda 
existential-umanista, ce presupune plasarea autistului într-un mediu cald, potential furnizor de 
resurse pozitive pentru copil. In afara acestor abordări mari în tratarea autismului, există şi alte 
strategii de tratament, focalizate pe atingerea următoarelor obiective: stimularea dezvoltării normale 
a copilului autist, dezvoltarea motricitatii lui, căpătarea autonomiei personale, creşterea calității 
relaţiilor sale sociale, dezvoltarea cognitivă pe fondul reducerii rigiditatii şi înlăturării sau reducerii 
problemelor de comportament non-specifice (de somn, de nutriţie, accese de furie, angoase, 
comportamente distructive etc.), dezvoltarea limbajului etc. Pentru a atinge aceste scopuri este 
necesară dezvoltarea jocului la aceşti copii cu polideficienta, jocul fiind poate fi cel mai eficient 
mijloc de intervenţie recuperatorie în cazul autismului. 

Surdocecitatea, polihandicap ca si autismul, este însă o deficiență multisenzorială, constând 
în coexistenta la aceeaşi persoană a două sau mai multe tipuri de deficienţe de ordin senzorial (de 
văz şi de auz). Aşadar, surdocecitatea presupune lezarea celor trei canale de comunicare a 
individului cu mediul: văzul, auzul şi canalul verbal. Persoanele cu acest polihandicap au un 
anumit grad de deficiență în folosirea simţurilor de distanţă (de telereceptie), un prag scăzut de 
tolerare a senzatiilor tactile, dificultăți şi întârzieri în învăţarea deprinderilor de igienă corporală, 
sunt frecvent frustrate şi au comportamente de tip indisciplină, precum şi perturbări în sfera socio- 
afectivă şi cea cognitivă. Alte caracteristici posibile sunt: acţiunile negative şi contrareactiile, 
comportamentele de tip auto-stimulare etc. Recuperarea în cazul surdocecitatii urmăreşte invata- 
rea copilului să-şi folosească vederea-auzul reziduale (acolo unde există potenţial) şi să-şi dezvolte 
deprinderile motorii esenţiale, modalităţi eficiente de comunicare, deprinderi de viaţă elementare 


etc. Pentru aceasta este necesar un mediu stimulativ-reactional şi nu unul dirijat, dialogul cu copilul 
cu surdocecitate trebuind să se realizeze constant şi cât mai adecvat cu putinţă. 

